section_heading: Francuska Formula 4
paragraph_text: Pierre je debitirao u jednosjedu 2011. u Francuskoj Formuli 4. Sezona koja je sadržavala sedam rundi, po dvije utrke na svakoj od njih, započela je 9. travnja na stazi Lédenon, a završila 30. listopada na stazi Paul Ricard. Gasly je na prvoj rundi upisao dva odustajanja, a na drugoj rundi na stazi Paul Armagnac osvojio je prve bodove. Na prvoj utrci na stazi Pau, koja je bila treća runda, Gasly osvaja prvo postolje, a na drugoj utrci pete runde na Spa-Francorchampsu i svoju prvu pobjedu. Na posljednje dvije runde, na Albi i Paul Ricardu, upisuje tri pobjede i jedno postolje. S osvojena 104 boda, Francuz završava na 3. mjestu ukupnog poretka vozača.<ref> French F4 Championship 2011 standings Driver Database Pristupljeno 20. veljače 2021.